stanford-oval/wikipedia huggingface dataset:
Ylinen Niemisjärvi
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Ekojärven valuma-alueeseen (35.787) järvi kuuluu. Järven vedenpinnan korkeus on 141,4 metriä mpy. Järveen on johdettu kolme kuivatusojaa viereisiltä soilta. Näiden kautta tulevat myös Ison Koukkujärven. Järven vedet jatkavat etelään Keskisen ja Alisen Niemisjärven läpi Niemisojaan, joka yhtyy kauempana Evojokeen.
Ylinen Niemisjärvi Hämeenlinnan Evolla etelästä nähtynä.
Metsää ja laavu Ylisen Niemisjärven etelärannassa.
Tuhkavarpunen

| Tuhkavarpunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varpuset Passeridae
Suku::  Varpuset Passer
Laji::  griseus
Kaksiosainen nimi
 Passer griseus  (Vieillot, 1817) 
Alalajit
 Passer griseus griseus  Passer griseus ugandae 
Katso myös
   Tuhkavarpunen Wikispeciesissä   Tuhkavarpunen Commonsissa 
Infobox OKNimi-testi OKIUCN-testi OK: 
Tuhkavarpunen (Passer griseus) on tavallinen afrikkalainen varpunen.
Koko ja ulkonäkö

Aikuisella linnulla on vaaleanharmaa pää, jossa on valkoinen viiksijuova, vaaleanruskea selkä, vaalea alapuoli ja tummalla siivellä on valkoinen hartialaikku. Sukupuolet ovat samanvärisiä. Lajista tunnetaan 3 alalajia.
Esiintyminen

Tuhkavarpunen elää Afrikassa Saharan eteläpuolella aina Sambiaan ja Angolaan saakka etelässä. Sen elinalueen koko on noin 10 miljoonaa neliökilometriä ja sen kanta on elinvoimainen.
Elinympäristö

Avoimet savannit ja viljelysmaat sekä harvat metsät. Pesii myös kylissä ja kaupungeissa ja korvaa meikäläisen varpusen pääosassa Afrikkaa.
Lisääntyminen

Pesäkuppi sijaitsee puussa tai pensaassa tai jonkin toisen lajin vanhassa pesässä. Naaras munii 2–4 munaa.
Ravinto

Pääravintona ovat siemenet ja vilja. Lisääntymisaikana syö myös hyönteisiä ja muita selkärangattomia, joilla se ruokkii myös poikasensa.
Zoilo Saldombide

Zoilo Saldombide (18. maaliskuuta 1905 Santa Lucía, Uruguay – 4. joulukuuta 1981) oli uruguaylainen jalkapalloilija, pelipaikaltaan hyökkääjä.
Saldombide voitti urallaan kahdesti Uruguayn Primera Divisiónin Nacionalin kanssa ja kerran Montevideo Wanderersin kanssa. Hän debytoi Uruguayn A-maajoukkueessa joulukuussa 1922 ja voitti joukkueen kanssa kesäolympialaiset 1924, vuoden 1930 maailmanmestaruuskilpailut sekä kahdesti Copa Américan kausilla 1923–1924 ja 1925–1926.
Zola Amaro

Zola Amaro
Zola Amaro (26. tammikuuta 1891 – 14. toukokuuta 1944) oli brasilialainen oopperalaulaja, äänialaltaan sopraano.
Amaro tulkitsi rooleja muiden muassa oopperoissa Aida, Kohtalon voima, Norma, La Gioconda, Il Guarany, Tosca ja Cavalleria rusticana. Hän esiintyi Rio de Janeiron kunnallisteatterissa, Teatro Solísissa, Teatro Costanzissa, Teatro Coliseossa, Teatro Verdissä (Firenze) ja La Scalassa. Amaro teki vaikutuksen Enrico Carusoon. Tenoreihin, joiden kanssa hän esiintyi, kuului Giulio Crimi.
West Falls Church (Virginia)

| West Falls Church |
| --- | --- |


Valtio:  Yhdysvallat
Osavaltio:  Virginia
Piirikunta:  Fairfax
Pinta-ala:  
 – Kokonaispinta-ala:  13.0 km²
 – Josta vettä:  0.1 km² 
Väkiluku (2010):  29 207
 – Väestötiheys:  2.200 as./km²
Aikavyöhyke:  UTC-5 (kesäaika UTC-4)
Infobox OKVirheellinen NIMI-arvo: 
West Falls Church on väestönlaskennallinen asuinpaikka (CDP) Fairfaxin piirikunnassa, Virginian osavaltiossa, Yhdysvalloissa. Kaupungin väkiluku oli vuoden 2010 väestönlaskennassa 29 207. Ennen vuotta 2010 West Falls Churchin nimi oli Jefferson.
General Dynamicsilla ja Northrop Grummanilla on pääkonttorit kunnassa.
Aiheesta muualla

Kuvia tai muita tiedostoja aiheesta West Falls Church (Virginia) Wikimedia Commonsissa
Ylä-Kintaus (järvi)

| Ylä-Kintaus |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°20′00″N, 25°21′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Kintauksen valuma-alue (14.55)
Laskujoki:  Välijoki
Järvinumero:  14.552.1.001
Mittaustietoja
Pinnankorkeus:  154,5 m 
Rantaviiva:  36,71 km 
Pinta-ala:  5,72 km² 
Tilavuus:  0,0262 km³ 
Keskisyvyys:  4,58 m 
Suurin syvyys:  19 m 
 fiYlä-Kintaus 
Ylä-Kintaus on Jämsän reitin latvavesiin kuuluva, puhdas mutta lievästi rehevä järvi Petäjävedellä. Se on suosittu mökkijärvi, koska se on lähellä Jyväskylää ja sen monet pienet lahdelmat tarjoavat suojaisia paikkoja lomailijoille. Vesistöön on istutettu kuhaa, siikaa, planktonsiikaa, peledsiikaa ja muikkua. Ylä-Kintaus muodostaa yhteisen vesialueen Ala-Kintauden kanssa.
Jämsän reitin Kintauden haara, suluissa korkeus metreinä merenpinnan yläpuolella:
Ylä-Kintaus (154,5) → Ala-Kintaus (154,4) → Kipponen (151,3) → Rautajalka (128,1) → Huhtia-Pyhäjärvi (127,8) → Könkköjoki → Könkönkoski → Pitkäkoski → Karikkokoski → Myllykoski → Sahakoski → Jämsänvesi–Petäjävesi (111,1).
Törsleffs

Törsleffs (kirjoitetaan virallisesti tanskalaisittain Tørsleffs, mutta käytetään myös muodossa Törsleffs suomalaisia aakkosia käyttäen) on vuonna 1892 perustettu tanskalainen elintarviketuotemerkki, joka on varsinkin Tanskassa tunnettu  kotitalouksissa käytettävistä leivonta- ja säilöntätuotteista. Nykyään Törsleffs-tuotteita myydään kaikissa Pohjoismaissa, ja tuotevalikoimasta löytyy useita leivontaan ja säilöntään tarkoitettuja tuotteita.
Historia

Tørsleffs-tuotemerkin historia alkoi, kun Valdemar Tørsleff perusti päivittäistavarakaupan tanskalaiseen Skiven kaupunkiin 22. kesäkuuta 1892. Tørsleff muutti vuonna 1897 Aarhusiin ja laajensi päivittäistavarakauppatoiminnan kattamaan myös tukkukaupan.
Tørsleff alkoi kehittää omia tuotteitaan vuonna 1923, kun yhtiökumppaniksi tuli Victor B. Strands ja perustettiin Tørsleff & Co. Ensimmäisiä tuotteita oli vaniljasokeri, joka on tuotenimellä Vanila edelleen Tanskan tunnetuimpia elintarviketuotemerkkejä. Myöhemmin Törsleffsin tuotevalikoimaan tuli aidon vaniljasokerin Vanilan lisäksi monia muita tuotteita, kuten Atamon ja Melatin. Tuotteiden ulkoasut on suunnitellut aarhusilainen taiteilija Henrik Hansen. Tuotteiden ulkoasut on uudistettu ja nykyaikaistettu useita kertoja vuosien mittaan, mutta niissä on säilytetty tunnistettava alkuperäinen tyyli.
Vanila

Vaniljasokeri valmistettiin 1920-luvun puoliväliin asti kodeissa kaapimalla pieniä mustia jyviä vaniljatangoista ja sekoittamalla ne sokeriin. Menetelmän yksinkertaistamiseksi Tørsleff & Co. toi vuonna 1926 markkinoille tuotteen nimeltä Vanila aito vaniljasokeriselvennä. Tuotteen ilmeeseen kuuluvat edelleen vihreät raidat ja niin sanotun Vanila-miehen kuva.
Vuonna 1935 Aarhusin eläintarhaan saapui kaksi elefanttia hoitajineen. Elefantit ja niiden hoitajat ”elefanttimies” Jena Zena ja hänen avustajansa Abu herättivät paljon huomiota Aarhusissa. Tuotteiden ulkoasusta vastannut taiteilija Hansen sai idean Tørsleffin Vanila-tuotteiden etiketteihin ja Vanillan tavaramerkkiin Aarhusin eläintarhaan 1935 saapuneista kahdesta norsusta ja niiden hoitajista, ”elefanttimies” Jena Zenasta ja hänen avustajastaan Abusta.
Vanila pakkausten vihreät raidat olivat aiemmin vihreitä bambupuikkoja, joilla Hansen kuvasi Jena Zenan ja vaniljan eksoottista alkuperää. Ajan myötä vihreät bambupuikot ovat muuttuneet nykyaikaisemmaksi raidoitukseksi. Vanila on ollut Tørsleffin tärkein artikkeli yli 80 vuotta.
Tørsleffin Vanila nimettiin 1933 parhaaksi leipomotuotteeksi 150 näytteilleasettajan joukosta Tivoli-leipomo- ja konditorio -näyttelyssä. Näyttely järjestettiin Kööpenhaminan Bagerlauginselvennä 250-vuotisjuhlan yhteydessä. Yksi näytteilleasettajien suojelijoista oli kuningas Kristian X. Vanilan pakkauksessa on edelleen viittaus vuoden 1933 kultamitaliin.
Atamon ja Melatin

1930-luvulla kotitekoisten hillojen ja marmeladien säilömiseen käytettiin rommia, konjakkia tai viskiä. Alkoholiverotus oli kuitenkin korkeaa, ja siksi säilöntään haluttiin luoda uusi tuote. Tørsleff & Co kehitti Atamon säilöntäaineen, jossa on Hansen suunnittelemassa etiketissä hymyilevä kiinalainen kokki. Atamon-pullon etikettiin valittiin kiinalaisen kokin kuva, koska 1930-luvulla kiinalaisia kokkeja pidettiin erityisen ammattitaitoisina ja laadun takaajina.
Atamon-säilöntäaineen ansiosta ei säilönnässä tarvinnut käyttää suuria määriä sokeria säilyvyyden takaamiseksi. Hilloamisessa käytettävän sokerimäärän pienentyessä kehiteltiin toinen tuote, Melatin, antamaan hillolle ja hyytelölle halutun rakenteen, mutta pienemmällä sokerimäärällä.
Victor B. Strand

Victor B. Strand oli aikaansa edellä rekisteröidessään tuotteidensa nimet, joista useat muuttuivat ajan myötä tunnetuiksi tavaramerkeiksi. Strand oli edelläkävijä Tanskassa markkinoinnin ja mainonnan saralla ja harjoitti modernia markkinointia kauan ennen kuin termi tunnettiin yleisemmin. Useimpien tuotteiden, niiden pakkausten suunnittelun ja niihin liittyvien myynninedistämistoimien ideat olivat Strandin omia. Strand teki yhteistyötä Henrik Hansenin kanssa. Strand julkaisi vuonna 1938 ensimmäisen kotitalousaiheisen opaskirjan ja perusti 1939 kotitalouspalvelun Tørsleffs Husmoder Service, joka toimii edelleen.
Pakkauksissa oli aiemmin tuotteen laadun takeena Valdemar Tørsleffin nimikirjoitus, jota ei nykyisin ole, mutta tuotemerkin kirjoitusasu on tosiasiallisesti Valdemar Tørsleffin allekirjoituksen tyylitelty versio. Victor B. Strand kuoli vuonna 1983, jolloin omistus siirtyi Toms Fabrikker -nimiselle yritykselle. Vuodesta 2001 Tørsleff & Co -tuotemerkin on omistanut Haugen Gruppen Nordic -konserni.
Aiheesta muualla

Törsleffin kotisivu (tanskaksi)
Suomenkielinen kotisivu
Victor B. Strand Dansk Biografisk Leksikon (tanskaksi)
Valdemar Tørsleff & Co. Kulturstyrelsen (tanskaksi)
KØBENHAVNS BAGERLAUG  http://www.kbh-bagerlaug.dk/Om-lauget.aspx (tanskaksi)
Tuliperäkutoja

| Tuliperäkutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Dinemellia
Laji::  dinemelli
Kaksiosainen nimi
 Dinemellia dinemelli  Rüppell, 1845 
Katso myös
   Tuliperäkutoja Wikispeciesissä   Tuliperäkutoja Commonsissa 
Infobox OKNimi-testi OKIUCN-testi OK: 
Tuliperäkutoja (Dinemellia dinemelli) on afrikkalainen kutojiin kuuluva varpuslintu. Se on sukunsa ainoa laji.
Koko ja ulkonäkö

Tuliperäkutojalla on lumivalkoinen pää, rinta ja vatsa. Selkä ja siivet ovat tummanharmaat. Alaperä on oranssinpunainen.
Esiintyminen

Tuliperäkutojia tavataan Itä-Afrikassa. Sen levinneisyysalueeseen kuuluvat Djibouti, Etiopia, Kenia, Somalia, Sudan, Tansania ja Uganda. Tuliperäkutojien tyypillistä elinaluetta ovat savannit ja kuivat pensaikot.
Ravinto ja käyttäytyminen

Tuliperäkutojat elävät parvissa ja syövät maassa hyönteisiä. Ne ruokailevat usein yhdessä kottaraisten kanssa.
Windows Communication Foundation

Windows Communication Foundation, eli WCF on osa Microsoftin .NET sovelluskehystä. Tyypillisimmin WCF:ää käytetään palvelukeskeskeistä arkkitehtuuria (engl. SOA, Service Oriented Architecture) hyödyntävissä arkkitehtuureissa. WCF avulla sovellukset voivat lähettää dataa asynkronisesti päätepisteiden (engl. endpoint välillä). WCF palveluja voidaan julkaista esim. IIS:in päälle, windows servicenä tai perinteisenä windows applikaationa. WCF mahdollistaa myös päätepisteen tarjoamien palvelujen metadatan julkistamisen siten, että päätepisteen tarjoamien palvelujen kuvaukset ovat luettavissa esim. selaimella WSDL-muodossa. Ohjelmistokehittimet kuten esim. Microsoft Visual Studio tai Embarcadero RAD Studio mahdollistavat asiakasohjelmiston rajapinnan automaattisen muodostamisen näistä metadata kuvauksista.
Aiheesta muualla

https://msdn.microsoft.com/en-us/library/ms731082(v=vs.110).aspx
.NET Framework
| --- | --- |
Arkkitehtuuri::   Common Language Infrastructure  .NET assembly  .NET metadata  Base Class Library 
Yhteisen kielen perusrakenne::   Common Language Runtime  Common Type System  Common Intermediate Language  Virtual Execution System 
Kielet::   C#  Visual Basic .NET  C++/CLI (Managed)  J#  JScript .NET  Windows PowerShell  IronPython  F# 
Windows Foundations::   Presentation  Communication  Workflow  CardSpace 
Aiheeseen liittyviä::   Windows Forms  ASP.NET  ADO.NET  .NET Remoting  XAML 
Muita toteutuksia::   .NET Compact Framework  .NET Micro Framework  Shared Source CLI  Portable.NET  Mono 
Kehitysympäristöjä::   Visual Studio  SharpDevelop  Delphi
Tupolev ANT-20

ANT-20 ”Maxim Gorki” ja kaksi Polikarpov Po-2 -konetta Moskovan yllä.
Tupolev ANT-20 ”Maksim Gorki” (ven. Туполев АНТ-20 ”Максим Горький”) oli 1930-luvun suurin lentokone ja sellaisena Neuvostoliiton näytöskone. Koneessa oli kahdeksan moottoria.
Koneen suunnitteli Andrei Tupolev. Kone rakennettiin 4. heinäkuuta 1933 – 3. huhtikuuta 1934. Muita tämän tyypin koneita ei valmistettu. Se juhlisti kirjailija Maksim Gorkin 40-vuotista uraa. Ranskalainen kirjailija ja lentäjä Antoine de Saint-Exupéry oli ainut ulkomainen koneella matkustanut lentäjä. Hän kirjoitti lennoista artikkeleita Paris-Soir-lehteen.
Koneen ominaisuudet

Koneessa oli voimakas radiolähetin, josta se sai nimen ”Ilmojen ääni” (ven. Голос с неба, golos s neba). Koneessa oli myös painokone, kirjasto ja äänielokuvaprojektori, joka mahdollisti elokuvien katselun lennon aikana. Se oli ensimmäinen matkustajakone, jossa oli koneeseen kuuluva porras matkustajille. Poikkeuksellisesti kone käytti 120 voltin vaihtovirtaa eikä 28 voltin tasavirtaa. Kone oli rakennettu helposti purettavaksi ja rautateitse kuljetettavaksi, jottei se jäisi kelirikkokentille. Vaikka kone oli esittelykone, sillä oli tuohon aikaan suurin matkustajakapasiteetti.
Kohtalo

I. V. Mikhejev ja I. S. Zhurov nousivat 18. toukokuuta 1935 Moskovasta yhdessä Tupolev ANT-20-, Polikarpov R-5- ja Polikarpov I-5 -koneiden kanssa näytöslennolle. I-5-koneen ohjaaja Nikolai Blagin teki epäonnistuneen silmukan ja törmäsi ANT-20:een, joka tuhoutui maahansyöksyssä. Onnettomuudessa sai surmansa 45 ihmistä. Tämän jälkeen onnettomuuden kuolleisiin lukeutunut Blagin eli Neuvostoliitossa hetken blaginisni-sanassa, joka tarkoitti ”ylimielistä auktoriteettien halveksuntaa”.
Korvaava ANT-20bis-kone rakennettiin vuonna 1936. Moottorien suorituskyky oli parantunut hieman, koneessa oli kuusi moottoria.
Tekniset tiedot > Yleiset ominaisuudet

Miehistö: 11
Pituus: 33 m
Kärkiväli: 63 m
Korkeus: 12,8 m
Siipipinta-ala: 486 m²
Tyhjäpaino: 28 500 kg
Maksimilentoonlähtöpaino: 42 000 kg
Voimalaite: 8 × Mikulin AM-34 FRN -mäntämoottoria, joista kunkin teho 739 kW (990 hv)
Tekniset tiedot > Suorituskyky

Lentonopeus: 220 km/h
Lentomatka: 1 200 km
Lakikorkeus: 4 500 m
Aiheesta muualla

Crash memorial at Find-A-Grave
ANT-20bis
Yhdysvaltain jääpalloliiga

| USA Bandy League |
| --- | --- |
Laji:  Jääpallo
Maa(t):  Yhdysvallat
Perustettu:  1981
Joukkueita:  10
Hallitseva mestari:  Minneapolis Bandolier
Sivusto:  USA Bandy League
Yhdysvaltain jääpalloliiga, USA Bandy League,  on miesten jääpallosarja Yhdysvalloissa. Sen järjestää Yhdysvaltain jääpalloliitto, American Bandy Association. Liiga käynnistyi vuonna 1981. Jääpalloa pelataan Yhdysvaltain jääpalloliigassa kahdella sarjatasolla, 1. ja 2. divisioonassa. Jääpalloliigaa pelataan pääasiassa Minnesotan osavaltiossa.
Joukkueet kaudella 2010/2011 > 1. divisioona

Dynamo Duluth
Minneapolis Bandolier
Minnesota Blades
Mississippi Mojo
Twin City Ice Tigers
Joukkueet kaudella 2010/2011 > 2. divisioona

Buran Bandy Club
Cooper BK
Dynamo Washburn
Elsie's Bandy Club
Tsunami Ice
Zuger Kirschtorte

Zuger Kirschtorten keksijä Heinrich Höhn työtekijöiden kanssa liikkeensä edessä noin vuonna 1913.
Zuger Kirschtorte
Zug Kirschtorte eli Zugin kirsikkakakku on pyöreä, kahden marenkimaisen pohjan väliin, runsaasti kirsikkasnapsilla kostutetusta täytekakkupohjasta ja kreemistä koottu kakku, joka on kotoisin Zugin kantonista Sveitsistä. Kakun pinnalla on paksu kerros tomusokeria ja reunoilla rouhittua mantelia. Zuger Kirschtorte on suojattu nimike, ja siihen saa käyttää ainoastaan Zugissa tai Rigi-vuoren alueella tuotettua ja poltettua snapsia.
Käännös suomeksi
Tuukka Vasama

| Tuukka Vasama> Henkilötiedot |
| --- | --- |
Syntynyt: 1978
Kansalaisuus:  Suomalainen
Ammatti:  Näyttelijä
Näyttelijä
Aktiivisena:  2002 -
Aiheesta muualla
IMDb
Elonet
Tuukka Vasama (s. 1978) on Taideyliopiston Teatterikorkeakoulusta valmistunut porvoolainen näyttelijä. Hänen alaansa ovat teatteri, runonlausunta ja esitystaide.
Tuukka Vasama toimii Red Nose Companyn toiminnanjohtajana ja näyttelijänä. Vasama on ollut perustamassa Eskus - Esitystaiteen keskusta Helsinkiin ja kaksikielistä kulttuuritalo Lilla Villania Sipooseen.
Tuukka Vasama on näytellyt useissa teattereissa. Näitä teattereita ovat Helsingin kaupunginteatteri, Turun kaupunginteatteri, Åbo Svenska Teater, Aurinkoteatteri, Musiikkiteatteri Kapsäkki, Teatteri Avoimet Ovet ja Nälkäteatteri. Hän on tehnyt lukuisia näyttämöteoksia Esitystaiteen seuralle.
Palkinnot

2008 Vuoden Nuori lausuja (Kajaanin Runoviikko.)
2018 Helsingin kaupungin taiteilijapalkinto.
2022 Tiedonjulkistamisen valtionpalkinto
Filmografia:

| Vuosi | Elokuva | Rooli |
| --- | --- | --- |
| 2011 | Missä kuljimme kerran | Naskali |
| Vuosi | Sarja | Rooli |
| --- | --- | --- |
| 2007 | Kotikatu | Niko Aho |
Aiheesta muualla

rednose.fi
lillavillan.fi
esitys.fi (Arkistoitu – Internet Archive)
eskus.fi
Yhdysvaltain Helsingin-suurlähetystö

Yhdysvaltain Helsingin-suurlähetystön sisäänkäynti osoitteessa Itäinen Puistotie 14.
Yhdysvaltain Helsingin-suurlähetystö sijaitsee Kaivopuistossa osoitteessa Itäinen Puistotie 14, jossa se käsittää pääosan korttelista nro 204. Lähetystön tontti on laajuudeltaan 1,2 hehtaaria (kolme eekkeriä).
Suurlähetystö ylläpiti kesäkuuhun 2020 saakka Amerikka-kirjastoa (American Resource Center), joka toimi Helsingin yliopiston kirjaston yhteydessä Kaisaniemen Kaisa-talossa.
Suurlähetystön ja lähetystörakennusten historia

Yhdysvallat tunnusti Suomen itsenäisyyden vuonna 1919 ja perusti lähetystön Helsinkiin maaliskuussa 1920. Yhdysvaltain kongressi myönsi määrärahan oman lähetystötalon rakentamiseksi Helsinkiin vuonna 1935, kun kongressiedustaja Frank E. Hook oli puheessaan valittanut, että Helsingin-lähetystö joutui toimimaan häpeällisen vaatimattomissa tiloissa erään osuuskaupan yläkerrassa. Lähetystörakennuksen suunnitteli vuonna 1938 niin sanottu Bristolin arkkitehtiryhmä ja suunnittelua johti yhdysvaltalainen arkkitehti Harrie T. Lindeberg. Rakennus valmistui 1940-luvun vaihteessa. Punatiilisen rakennuksen esikuvana käytettiin 1700-luvulla Yrjöjen ajan tyyliin rakennettua Westoverin kartanoa Virginiassa. Rakennuksen paikalla sijaitsi aiemmin arkkitehti F. W. Mieritzin itselleen 1870-luvulla suunnittelema huvila, jossa toimi viimeksi leskirouva Lindbergin ylläpitämä täysihoitola Riviera.
Amerikansuomalaiselta arkkitehdilta Eero Saariselta tilattiin vuonna 1952 piirustukset lähetystön laajennusta varten. Huippumodernin rakennuksen oli tarkoitus saada vastikään lähelle valmistunut Neuvostoliiton Helsingin-suurlähetystö näyttämään arkkitehtonisesti vanhanaikaiselta, mutta hanke ei koskaan toteutunut. Saarinen sai sen sijaan suunnitella Yhdysvaltain suurlähetystöt Osloon ja Lontooseen.
Lisääntyneen terrori-iskujen uhan vuoksi suurlähetystön tontti on ympäröity lähes kolme metriä korkealla järeällä teräsbetoniaidalla, joka valmistui vuonna 2003. Aitaan liittyy kaksi porttirakennusta. Vuosina 2011–2014 lähetystön tontille rakennettiin arkkitehtitoimisto Moore–Ruble–Yudellin suunnittelema suuri kaareva uudisrakennus suurlähetystön kansliaa varten. Uudisrakennuksen läntisen julkisivun valkoinen seinäverhoilu on viittaus arkkitehti Alvar Aallon tunnettuihin töihin.
Tontin eteläpäässä on lisäksi Knut Wasastjernan vuonna 1914 suunnittelema asuinkerrostalo. Lähetystö hankki Helsingin pommituksissa vaurioituneen rakennuksen käyttöönsä 1947 ja sitä käytettiin diplomaattien asuntoina. Sen sisätilat uudistettiin 2011–2013 samalla kun rakennus muutettiin suurlähetystön ”innovaatiokeskukseksi” (Innovation Center). Silloisen suurlähettilään Bruce Oreckin aloitteesta innovaatiokeskusrakennuksesta pyrittiin tekemään poikkeuksellisen energiatehokas. Siitä tuli samalla Yhdysvaltain ensimmäinen lähetystörakennus koko maailmassa, joka on kytketty kaukolämpö- ja kaukojäähdytysverkkoon.
Lähetystön on väitetty kuvaavan järjestelmällisesti lähikaduilla liikkuvia ihmisiä vartiointiyritys G4S:n avulla.
Aiheesta muualla

Kuvia tai muita tiedostoja aiheesta Yhdysvaltain Helsingin-suurlähetystö Wikimedia Commonsissa
Lähetystön kotisivu (englanniksi)
Luettelo aiemmista suurlähettiläistä (Arkistoitu – Internet Archive) (englanniksi)
Windows Anytime Upgrade

| Windows Anytime Upgrade |
| --- | --- |

Kehittäjä:  Microsoft
Tiedot
Alusta:  Microsoft Windows
Windows Anytime Upgrade on Microsoftin tarjoama palvelu, jossa Windows Vistan käyttäjät voivat päivittää myyntipakettinsa lisenssiä ostamalla uuden lisenssin internetin kautta.
Tämänhetkistenmilloin? Microsoftilta saatujen tietojen mukaan kaikki Windows Vistan myyntipaketit sisältävät Ultimate Editionin, mutta osa ominaisuuksista on poiskytkettyjä muissa myyntipaketeissa. Tätä ominaisuutta käytetään nykyään Windows XPssä Home ja Professional- versioissa.
Nykyisten tietojen mukaan Microsoft ei itse myy lisenssipäivityksiä, vaan sen tekevät Microsoftin valtuutetut pakettikoneiden valmistajat.
Aiheesta muualla

Microsoft.com[vanhentunut linkki] - Windows Anytime Upgrade pääsivu
Ympäristötoksikologia

Ympäristötoksikologia on tieteenala, joka tutkii aineiden kemiallisia, biologisia ja fysikaalisia vaikutuksia eliöihin. Ympäristötoksikologian eräs tieteenhaara on ekotoksikologia, joka tutkii haitallisten aineiden vaikutuksia populaatioihin ja ekosysteemeihin. Rachel Carsonia voidaan pitää ympäristötoksikologian perustajana. Hän käsitteli vuonna 1962 kirjassaan Silent Spring DDT:n liikakäytön vaikutuksia.
Zabriskie Point (täsmennyssivu)

Zabriskie Point tarkoittaa seuraavia:
Zabriskie Point, paikka Yhdysvalloissa Death Valleyn kansallispuistossa
Zabriskie Point, Michelangelo Antonionin elokuva vuodelta 1970
Zabriskie Point, elokuvan musiikin sisältävä albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zabriskie Point”, voi hakea sivunnimihaulla, laajalla sivunnimihaulla tai tekstihaulla.
Zuihitsu

Zuihitsu (随筆) on japanilaisen kirjallisuuden lajityyppi, jossa kirjailija kuvailee satunnaisia, henkilökohtaisia tapahtumia. Kirjaimellisesti zuihitsu tarkoittaa ”siveltimen myötä” sanan muodostuessa kahdesta kiinalaisesta kirjoitusmerkistä, ’seurata’ ja ’sivellintä’.
Tyylin luoja oli Sei Shōnagon, jonka vuonna 1002 kirjoitettu teos Päänaluskirja (Makura no sōshi) sisältää hajanaisessa järjestyksessä päiväkirjakatkelmia, huomioita hovielämästä, esteettisiä arvostelmia ja sekalaisia mietelmiä.
Muita tunnettuja zuihitsu-teoksia ovat Kamo no Chōmein Hōjōki (1212) ja Yoshida Kenkōn Joutilaan mietteitä (Tsurezuregusa, noin 1330-1331).
Käännös suomeksi
Zoie Kennedy

Zoie Kennedy (s. 1977 Bury) on englantilainen näyttelijä. Parhaiten hänet tunnetaan sairaanhoitaja Meryl Taylorin roolista televisio-ohjelmassa Kyläsairaala (The Royal).
Aiheesta muualla

Zoie Kennedy Internet Movie Databasessa. (englanniksi)
Ylä-Kintaus

Ylä-Kintaus on Petäjäveden kunnassa, Keski-Suomen maakunnassa sijaitseva kylä, joka sijaitsee Kintaus–Uurainen-tien varressa. Ylä-Kintaudella ajetaan Suomen rallin Mökkiperän erikoiskoetta.
Aiheesta muualla

Kylän kotisivut[vanhentunut linkki]